

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL Klaipėdos miesto savivaldybės administracijos direktoriaus 2021 m. rugpjūčio 24 d. įsakymo Nr. AD2-1626 „Dėl vietovės lygmens teritorijų planavimo dokumento korektūros rengimo tikslų“ PAKEITIMO**

Nr.

Klaipėda

Vadovaudamasis Lietuvos Respublikos vietos savivaldos įstatymo 18 straipsnio 1 dalimi ir atsižvelgdamas į UAB „ETS centras“ 2022 m. rugsėjo 21 d. prašymą tikslinti detaliojo plano rengimo tikslą ir kitus susijusius dokumentus,

pakeičiu Klaipėdos miesto savivaldybės administracijos direktoriaus 2021 m. rugpjūčio 24 d. įsakymą Nr. AD2-1626 „Dėl vietovės lygmens teritorijų planavimo dokumento korektūros rengimo tikslų“ ir 1 punktą išdėstau taip:

„1. Nustatau, kad pradedama rengti vietovės lygmens teritorijų planavimo dokumento – Teritorijos tarp Jūrininkų pr., Taikos pr., Smiltelės g. ir Smiltelės upės detaliojo plano, patvirtinto Klaipėdos miesto savivaldybės tarybos 2000 m. sausio 27 d. sprendimu Nr. 18 „Dėl teritorijos tarp Jūrininkų p., Taikos pr., Smiltelės g. ir Smiltelės upės detaliojo plano patvirtinimo“, korektūra suplanuotos teritorijos dalyje – žemės sklypams Karlskronos g. 52 ir Karlskronos g. 54. Korektūros rengimo tikslai – teisės aktų nustatyta tvarka atlikti žemės sklypų pertvarkymus (juos sujungiant ir padalijant) ir, detalizuojant bendrojo plano sprendinius, koreguoti (pakeisti) teritorijos naudojimo reglamento reikalavimus, neprieštaraujant įstatymų ir kitų teisės aktų reikalavimams bei Teritorijų planavimo įstatymo 4  straipsnio 4 dalyje nurodytų teritorijų planavimo dokumentų sprendiniams.“

Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio įsakymo paskelbimo dienos.

|  |  |
| --- | --- |
| Savivaldybės administracijos direktorius  | Gintaras Neniškis |